
Татарстан Республикасында 24143 күп балалы гаилә җир кишәрлекләрен алу исемлегенә кертелгәннәр. Бу хакта бүген ТР Хөкүмәт Йортында узган республика киңәшмәсендә ТР җир һәм мөлкәт мөнәсәбәтләре министр Азат Хамаев хәбәр итте.

Видеоконференцэлемтә режимында киңәшмәне бөтен муниципаль районнар белән Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Илдар Халиков катнашты.

Азат Хамаев билгеләп үткәнчә, күп балалалы гаиләләргә 19,5 кишәрлек бирелгән инде. Бу республикада исемлеккә кертелгән гаиләләрнең 81 % тәшкил итә.

Татарстан башкаласы Казанда 5796 күп балалы гаилә гаризасы бирелгән булган, 4950 гаилә җир кишәрлеген алу исемлегенә кертелгән. Шул ук вакытта 1998 кишәрлек күп балалы гаиләләргә бирелгән инде, 1337 кишәрлек әлегә эштә.

Чаллыда күп балалы гаиләләрдән 3136 гариза бирелгән, исемлекләргә 2944 гаилә кертелгән. Бүгенге көнгә 2295 җир кишәрлеге бирелгән, 33 кишәрлек эштә, кишәрлекләр дефициты - 600 кишәрлектән артык.
Татарстан Республикасында 24143 күп балалы гаилә җир кишәрлекләрен алу исемлекләренә кертелгәннәр